als_Latn dik_Latn sna_Latn
Nëse keni këto shenja, trupi mund të ketë nevojë për magnez dhe kalium. Për t’i marrë këto lëndë ushqyese shumë të nevojshme për organizmit, duhet të përfshini në dietën e përditshme domate, banane, portokall, spinaq etj. Ja cilat janë disa nga ushqimet e pasura me kalium dhe magnez.
Lëkurë e thatë
Lëkura e thatë mund të sinjalizojë për mungesë të vitaminës E. Prandaj ju duhet të konsumoni më shumë perime, vaj ulliri, fruta të thata dhe peshk.
Dëshirë për të ngrënë akull
Nëse keni një dëshirë të papërballueshme për të ngrënë akull, mund të vuani nga anemia – mungesa e hekurit. Burimet më të mira të hekurit janë mishi, veza dhe produkte të detit. Gjithsesi, është mirë të konsultoheni me mjekun nëse e kai shumë akullin dhe ndiheni shumë të lodhur dhe pa energji gjatë ditës.
Gjakderdhje nga mishrat e dhëmbëve
Gjakderdhja e shpeshtë nga dhëmbët mund të jetë shenjë paralajmëruese e mungesës së vitaminës C. Përfshini këto produkte në vaktin tuaj: qitro, spinaq, spec të kuq ose jeshil, domate, lakër, lulelakër dhe brokoli.
Flokë dhe thonj të brishtë
Mund të shkaktohen si pasojë e mungesës së vitaminës B. Pini më shumë qumësht dhe konsumoni fruta deti dhe kërpudha.
Unaza përreth irisit
Unaza të tilla mund të shfaqen pas moshës 50 vjeç dhe janë normale. Por, nëse shfaqen në moshë më të re, atëherë mund të jetë shenjë e niveleve të larta të koelsterolit. Duhet të konsultoheni me mjekun për këtë.
als_Latn als_Latn als_Latn als_Latn als_Latn als_Latn als_Latn als_Latn als_Latn cjk_Latn als_Latn